作者：卓田
词牌/韵律：沁园春

paragraphs: 才大文豪，朱衣暗里，今须点头。
奈兰宫一跌，槐黄时候。
银袍逐浪，韦带随流。
过尽鹤书，阅周鹗表，必竟都无名字留。
空长恨，蕡终不第，齿且先侯。
休愁。
有路堪由。
最喜徐卿百不忧。
正椿松未老，芝兰竞秀，奇毛雏凤，騂角犁牛。
汉殿少年，新丰逆旅，岂肯卑微名位休。
行将见，长沙召贾，御史除周。